Biciklisti žele da im se omogući pristup brdskim stazama Stjenjaka
G.1978., kada je napravljena glavna staza na Continental Divide Trail-u, nitko nije očekivao da će brdski biciklizam jednog dana biti p
Američki nacionalni parkovi i šume, kojima upravljaju vladine agencije, vlasništvo su američkih građana. O svakoj promjeni, vlasnici daju svoje mišljenje – ponekad na vrlo buran i prodoran način. Brian Larson izvještava o debati o promjenama na oko pet tisuća kilometara dugoj mreži planinarskih staza, poznatoj kao Ona se preko planinskog lanca Rocky Mountains proteže od Kanade do Meksika, kroz pet saveznih država: Montanu, Idaho, Wyoming, Colorado i New Mexico. Mjesto Beckenridge u saveznoj državi Colorado najpoznatije je po skijaškim stazama. No, posjetitelji ovdje hrle i zbog jedne druge vrste brdske rekreacije. – brdska vožnja biciklom – u našoj je regiji jedna od glavnih ljetnih atrakcija. A brojni biciklisti pridonose i razvoju lokalne ekonomije" - kaže Heide Andersen koja planira gdje bi se trebale prostirati nove biciklističke staze. Dodaje da je dio mreže - koji se proteže ovom regijom - okosnica lokalnog sustava pješačkih staza. To je jedina panoramska staza koju mogu koristiti terenski biciklisti. Od uskih staza, preko šumovitih predjela pokrivenih planinskim borom, do otvorenih vidika te golih grebena, mreža malih cesta i označenih staza jedan je od najljepših dijelova planinskog lanca Rocky Mountains: "Ovisno o državi kroz koju dio ovih staza prolazi, u različitim smo fazama raščišćavanja i označavanja staza. U posljednje tri godine pokušavamo dovršiti ostatak trase od Montane do najjužnijeg dijela New Mexica." Richard Stem, zamjenik glavnog regionalnog nadglednika šuma, upravlja završetkom tih radova. On kaže da 1978. godine, u vrijeme kada je napravljena glavna staza, nitko nije mogao predvidjeti popularnost brdskog biciklizma i njegov utjecaj na stazu koja je bila namijenjena samo za pješačenje i jahanje na konju: "Jedan od dodatnih problema s kojima se danas sučeljavamo je, primjerice, slučaj u državi Wyoming gdje se planinari na istoj stazi susreću i s konjima i vozačima malih farmerskih kamiona." Vožnja bicikla po posebno označenim stazama dozvoljena je planom iz 1985. godine. Međutim, novi prijedlozi državnih ureda za šume danas koriste riječi poput ‘zabrana’ i ‘restrikcija’ kad se radi o brdskom biciklizmu, navodeći da djelatnosti koje promiču biciklizam ne bi trebale biti dozvoljene. ‘Takav stav prema ovom sportu tretira nas kao građane drugog reda,’ braneći se izjavljuje Mark Eller, direktor komunikacija pri Udruzi međunarodnog brdskog biciklizma iz Bouldera u Coloradu. Priznavši da se neki vozači oglušuju o propise ponašanja na stazama – na primjer kada voze prebrzo ili ne siđu s bicikla pri mimoilaženju s konjima – on inzistira da to nije dovoljan razlog za isključenje: "Mi mislimo da bi, zbog ljudi koji tu uglavnom prolaze pješice ili na konju, pristup biciklima trebalo zabraniti na nekim stazama, ali zajedničko korištenje istog puta uglavnom funkcionira i ja ne vidim razloga zašto bi nama pristup bio ograničen." No, ograničenje pristupa biciklistima na nekim stazama provodi se iz drugih razloga. Gotovo tri desetljeća nakon njenog utemeljenja, završeno je samo 70 posto ove mreže. Udruženje glavna je nevladina organizacija koja zajedno s državnim Uredima za šume upravlja sustavom staza i dovršava okončavanje radova. Paula Ward, suosnivateljica ovog udruženja, objašnjava da će za njihov završetak biti potrebni određeni kompromis: "Mnogo je ljudi koji uživaju u tom obliku rekreacije. Na nama je da napokon odlučimo da li je planinski biciklizam prikladan za pješačke staze ili ne, te, u slučaju pozitivne odluke, odrediti na kojim će se točno mjestima on dozvoliti." Vodeći ljudi zajednice u Breckenridgeu poslali su dopis Uredu za šume države Colorado kojim su izrazili svoju zabrinutost ovim prijedlogom. Konačnu odluku o bilo kojem nalogu u vezi brdskog biciklizma na panoramskoj trasi donijet će Richard Stem, koji primjećuje: "Najgore što možemo učiniti je da donesemo striktne odredbe, jer to bi rezultiralo nezadovoljstvom biciklista. S druge strane, ne smijemo dopustiti da se planinari i biciklisti kreću gdjegod žele. Novi propis morat će biti odlučan, ali uravnotežen." Sve su strane u pregovorima, a Državni ured za šume prikuplja i komentare javnosti o ovom prijedlogu. Richard Stem je uvjeren da će pronaći rješenje koje će zadovoljiti sve strane.